รัฐบาลไทย-ข่าวทำเนียบรัฐบาล-ก้าวใหม่ชาว วท. เปิดบ้านต้อนรับ รมว.วท. คนใหม่อย่างอบอุ่น
วันอังคารที่ 27 ธันวาคม 2559
ก้าวใหม่ชาว วท. เปิดบ้านต้อนรับ รมว.วท. คนใหม่อย่างอบอุ่น
ก้าวใหม่ชาว วท. เปิดบ้านต้อนรับ รมว.วท. คนใหม่อย่างอบอุ่น
วันที่ 21 ธันวาคม 2559 ณ กระทรวงวิทยาศาสตร์และเทคโนโลยี/ ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เดินทางเข้าปฏิบัติงานวันแรก โดยมี รศ.นพ.สรนิต ศิลธรรม คณะผู้บริหาร ข้าราชการและพนักงานกระทรวงวิทยาศาสตร์และเทคโนโลยีให้การต้อนรับอย่างอบอุ่น
เมื่อเวลา 8.20 น. ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยีเดินทางมาถึง กระทรวงวิทยาศาสตร์และเทคโนโลยี ได้สักการะพระบรมราชานุสาวรีย์ พระบาทสมเด็จพระจอมเกล้าเจ้าอยู่หัว รัชกาลที่ 4 พระบิดาแห่งวิทยาศาสตร์ไทย และสักการะศาลพระภูมิบริเวณด้านหน้าอาคารกรมวิทยาศาสตร์บริการ หลังจากนั้นเดินทางเข้าสู่อาคารพระจอมเกล้า ลงนามไว้อาลัยแด่พระบาทสมเด็จพระปรมินทรมหาภูมิพลอดุลยเดช บริเวณโถงด้านหน้า ไหว้พระพุทธรูป ณ โต๊ะหมู่บูชาและลงนามในหนังสือเข้ารับตําแหน่งรัฐมนตรีว่าการกระทรวงวิทยาศาสตร์และเทคโนโลยี ณ ห้องทํางานรัฐมนตรี ภายหลังเสร็จสิ้นพิธีต่างๆ ได้เข้าร่วมประชุมมอบนโยบายผู้บริหารกระทรวงวิทยาศาสตร์และเทคโนโลยีเนื่องในโอกาสเข้ารับตําแหน่งเป็นภารกิจแรก
รศ.นพ.สรนิต ศิลธรรม ได้กล่าวต้อนรับท่านรัฐมนตรีคนใหม่ของกระทรวงวิทยาศาสตร์และเทคโนโลยี พร้อมนําคณะผู้บริหารมอบดอกไม้แสดงความยินดีและต้อนรับการรับตําแหน่งรัฐมนตรีว่าการกระทรวงวิทยาศาสตร์และเทคโนโลยีคนล่าสุด หลังจากนั้น รศ.นพ.สรนิต ได้นําเสนอภาพรวมของกระทรวง วิสัยทัศน์ โครงสร้างของกระทรวง ภารกิจของแต่ละหน่วยงาน ซึ่งประกอบไปด้วย 14 หน่วยงานในสังกัดกระทรวงวิทยาศาสตร์และเทคโนโลยี ซึ่งผู้บริหารแต่ละหน่วยงานได้นําเสนอหน้าที่และความมุ่งหมายของแต่ละหน่วยงาน ทั้งนี้การดําเนินงานต่างๆจะปรับเปลี่ยนไปในทิศทางใดจะนําเสนอกับท่าน รมว.วท. ในการประชุมครั้งถัดไป
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า นโยบายของกระทรวงวิทยาศาสตร์และเทคโนโลยีจะดําเนินการตามที่ท่านรัฐมนตรี พิเชฐ ดุรงคเวโรจน์ รมว.วท. คนเก่า ได้มอบหมายไว้อย่างต่อเนื่อง โดยให้ยึดยุทธศาสตร์ 20 ปี Thailand 4.0 โดยเน้นในเรื่องการใช้ปัญญา การใช้ความรู้ และการนํานวัตกรรม งานวิจัยต่างๆเข้าไปสร้างคุณค่าทางด้านเศรษฐกิจ เกษตรกรรม การบริการ โดยเชื่อมโยงกับภาคอุตสาหกรรม ส่วนที่เหลือจะเป็นงานด้านกิจกรรมต่างๆ ซึ่งจะมีการบูรณาการให้ได้ผลมากยิ่งขึ้นไป การทํางานด้านการศึกษา การให้ทุน จะยังมีการดําเนินการต่อไป และจะคํานึงถึงการพัฒนา Startup ภาคการผลิต ในการนําเอานวัตกรรมไปใช้ในธุรกิจผู้ประกอบการใหม่ๆ เพื่อสร้างเด็กรุ่นใหม่ให้สนใจวิทยาศาสตร์และเทคโนโลยีและกระจายผลไปสู่ต่างจังหวัดมากยิ่งขึ้น
ดร.อรรชกา สีบุญเรือง กล่าวต่อไปว่า ท่านนายกฯ ย้ําอยู่เสมอว่า ทุกกระทรวงต้องให้ความสําคัญกับการขับเคลื่อนงบประมาณปี 2560 ต้องเร่งทํางานให้สอดคล้องกับยุทธศาสตร์มากยิ่งขึ้น เพื่อนําไปสู่การขับเคลื่อนงบประมาณปี 2560 ซึ่งเป็นปีแรกแห่งการปฏิรูปยุทธศาสตร์ประเทศชาติ อาทิ SMEs OTOP และ Stratup การพัฒนาศักยภาพอุตสาหกรรม เป็นเรื่องที่รัฐบาลให้ความสําคัญมาก งบประมาณปี 60 จึงต้องเข้าไปช่วยผู้ประกอบการต่างๆ ในการนํานวัตกรรมเข้าไปพัฒนาผู้ประกอบการใหม่ๆ รวมทั้ง S-curve เก่าต้องดึงออกมาให้ชัด ไม่ว่าจะเป็น เกษตร อาหาร ยานยนต์ รถยนต์ไฟฟ้า ซึ่งท่านนายกฯได้ให้กระทรวงวิทยาศาสตร์และเทคโนโลยีและกระทรวงอุตสาหกรรมเป็นผู้พัฒนา
นอกจากนี้ ดร.อรรชกา กล่าวว่า กระทรวงวิทยาศาสตร์และเทคโนโลยี จะทํางานใกล้ชิดกับกระทรวงอุตสาหกรรม เพื่อตอบสนองความต้องการของภาคอุตสาหกรรมในการพัฒนาและตอบโจทย์ต่อประชาชนให้มากที่สุด เนื่องจากรัฐบาลอยู่ได้ด้วยประชาชน เราจึงต้องคํานึงถึงประชาชนในทุกระดับชั้น และบูรณาการให้ครอบคลุมทั่วทั้งประเทศ
ข่าวโดย : นายปวีณ ควรแย้ม
ภาพโดย : นางสาวพจนพร แสงสว่าง,นายธนฉัตร มาลาเจริญ นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail : pr@most.go.th Facebook : sciencethailand